

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

POVJERENSTVO ZA PROCJENU ŠTETA OD

PRIRODNIH NEPOGODA GRADA IVANIĆ-GRADA

KLASA: 024-05/24-10/1

URBROJ: 238-10-01/24-41

Ivanić-Grad, 8. studenoga 2024.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o isplati sredstava pomoći za sanaciju štete na stambenim objektima nastale uslijed jakog olujnog nevremena od 19. i 21. srpnja 2023. godine**

Poštovani,

na temelju članka 53. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), Povjerenstvo za procjenu šteta od prirodnih nepogoda Grada Ivanić-Grada utvrdilo je prijedlog

**O D L U K E**

**o isplati sredstava pomoći za sanaciju štete na stambenim objektima nastale uslijed jakog olujnog nevremena od 19. i 21. srpnja 2023. godine**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskog vijeća određuje se Ivan Brcković, predsjednik Povjerenstva za procjenu šteta od prirodnih nepogoda Grada Ivanić-Grada.

S poštovanjem,

PREDSJEDNIK POVJERENSTVA ZA PROCJENU ŠTETA

OD PRIRODNIH NEPOGODA GRADA IVANIĆ-GRADA:

Ivan Brcković

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_ 2024. godine donijelo je

**O D L U K U**

**o isplati sredstava pomoći za sanaciju štete na stambenim objektima nastale uslijed jakog olujnog nevremena od 19. i 21. srpnja 2023. godine**

Članak 1.

Županijska skupština Zagrebačke županije na temelju Rješenja Vlade Republike Hrvatske KLASA: 400-06/23-02/03 URBROJ: 50301-05/27-23-2 od 27. srpnja 2023. godine o odobrenju sredstava na teret Proračunske zalihe proračuna Republike Hrvatske za 2023. godinu donijela je Odluku o utvrđivanju kriterija za dodjelu sredstava pomoći za hitnu sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine (Glasnik Zagrebačke županije, broj 52/23, 40/24) kojom se utvrđuju kriteriji za raspodjelu sredstava pomoći za hitnu sanaciju štete na stambenim objektima nužnima za život.

Odlukom iz stavka 1. određeno je kako se sredstva pomoći dodjeljuju temeljem Odluke o proglašenju prirodne nepogode olujni i orkanski vjetar (Glasnik Zagrebačke županije, broj 37/23) te konačne stručne procjene štete gradskih/općinskih povjerenstava iz Registra šteta ili od strane nadležnih gradskih/općinskih povjerenstava utvrđene stvarne štete za oštećenike iz Registra šteta te oštećenike koji iznimno nisu evidentirani u Registru šteta. Također je određeno kako se sredstva pomoći jedinicama lokalne samouprave raspoređuju do 100% vrijednosti prijavljenih šteta na obiteljskim i višestambenim osiguranim i neosiguranim objektima u vlasništvu fizičkih osoba.

Članak 2.

Župan Zagrebačke županije na temelju Odluke Županijske skupštine Zagrebačke županije donio je Odluku o dodjeli sredstava pomoći za hitnu sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine (Glasnik Zagrebačke županije, broj 55/23) kojom je uređen način postupanja jedinica lokalne samouprave prilikom raspodjele sredstava pomoći te kojom su Gradu Ivanić-Gradu dodijeljena sredstva pomoći u ukupnom iznosu od 204.172,63 EUR, od čega udio iz Proračunske zalihe Državnog proračuna Republike Hrvatske iznosi 195.219,48 EUR, a udio iz Proračuna Zagrebačke županije iznosi 8.953,15 EUR i Odluku o postupanju prilikom raspodjele dodijeljenih sredstava pomoći za hitnu sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine (Glasnik Zagrebačke županije, broj 44/24) kojom je izmijenjen način postupanja jedinica lokalne samouprave prilikom raspodjele sredstava pomoći.

Odlukom o postupanju prilikom raspodjele dodijeljenih sredstava pomoći za hitnu sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine propisano je kako su jedinice lokalne samouprave sredstava pomoći fizičkim osobama obvezne raspodijeliti prema sljedećim kriterijima:

* do 100% vrijednosti prijavljenih šteta na obiteljskim i višestambenim neosiguranim objektima u vlasništvu fizičkih osoba
* do 100% vrijednosti prijavljenih šteta na obiteljskim i višestambenim osiguranim objektima u vlasništvu fizičkih osoba.

Fizičkoj osobi čija je imovina bila osigurana na dane olujnog nevremena, a koja zbog ugovorenih uvjeta osiguranja nije u potpunosti obuhvaćena isplaćenom osigurninom, jedinica lokalne samouprave će isplatiti novčanu pomoć u visini razlike između isplaćenog iznosa osigurnine i iznosa štete iz Registra šteta, odnosno utvrđene stvarne štete od strane nadležnih gradskih/općinskih povjerenstava za oštećenike iz Registra šteta te oštećenike koji iznimno nisu evidentirani u Registru šteta, a sve do iznosa ukupno utvrđene stvarne štete.

Jedinice lokalne samouprave kao korisnici sredstava imaju pravo po stupanju na snagu Odluke o postupanju prilikom raspodjele dodijeljenih sredstava pomoći za hitnu sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine raspodijeliti već dodijeljena sredstva na način da imaju pravo iz istih nadoknaditi vlastite troškove, nadoknaditi troškove službi civilne zaštite kao i nadoknaditi troškove pravnim osobama kojima su osnivači i to za sve aktivnosti i opremu koja je bila nužna za žurnu i neodgodivu sanaciju štete nastale uslijed jakog olujnog nevremena na stambenim objektima nužnima za život u vlasništvu fizičkih osoba u visini do 100% vrijednosti tih troškova.

Jedinice lokalne samouprave dužne su dodijeljena sredstva isplatiti na račune prijavitelja šteta, odnosno na račune službi civilne zaštite, te račune pravnih osoba kojima su osnivači, u što kraćem roku, a najkasnije do 8. studenoga 2024. godine.

Ukoliko su jedinice lokalne samouprave utrošile sva dodijeljena im sredstva, dužne su u što kraćem roku, a najkasnije do 8. studenoga 2024. godine o istome obavijestiti Upravni odjel za prostorno uređenje, gradnju i zaštitu okoliša, te dostaviti podatak o iznosu dodatnih sredstava potrebnih za isplatu korisnicima.

Ukoliko su jedinice lokalne samouprave nadoknadile sve troškove nastale vezano uz žurnu i neodgodivu sanaciju štete nastale uslijed jakog olujnog nevremena, a ostalo im je neutrošenih sredstava, dužne su u što kraćem roku, a najkasnije do 8. studenoga 2024. godine vratiti u proračun Zagrebačke županije, a radi daljnje raspodjele sredstava korisnicima čiji dodijeljeni iznos je manji od iznosa ukupno potraživanih sredstava.

Sredstva dodijeljena jedinicama lokalne samouprave strogo su namjenska te se smiju utrošiti isključivo za sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine te za nadoknadu troškova jedinicama lokalne samouprave, službama civilne zaštite, te pravnim osobama kojima su osnivači jedinice lokalne samouprave, a koji troškovi su nastali u svezi sa sanacijom štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine. Opravdanost vlastitih troškova, troškova službi civilne zaštite kao i troškova pravnim osobama kojima su osnivači (i to za sve aktivnosti i opremu koja je bila nužna za žurnu i neodgodivu sanaciju štete nastale uslijed jakog olujnog nevremena od 19. i 21. srpnja 2023. godine) dokazuje se vjerodostojnom dokumentacijom koja se sastoji od računa, popratne dokumentacije te dokaza o izvršenom plaćanju. Za namjensko korištenje sredstava te za pravodobnu isplatu dodijeljenih sredstva sukladno odredbama posebnog zakona odgovorni su čelnici jedinica lokalne samo uprave kao čelnici korisnika sredstava.

Zadužuje se Upravni odjel za prostorno uređenje, gradnju i zaštitu okoliša Zagrebačke Županije za kontrolu rokova provedbe ove Odluke, te izradu i dostavu zbirnog izvješća kojim se dokazuje zakonita, namjenska i ovom Odlukom utvrđena svrha utroška dodijeljenih sredstava pomoći Ministarstvu financija najkasnije u roku mjesec dana od dana isteka roka utroška sredstava (8. prosinca 2024. godine).

Članak 3.

Gradonačelnik Grada Ivanić-Grada na temelju Odluka Župana Zagrebačke županije iz članka 2. donio je Odluku o raspodjeli sredstava pomoći za hitnu sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine (Službeni glasnik Grada Ivanić-Grada, broj 02/24, 08/24) kojom je na propisan način iz članka 2. ove Odluke uređeno postupanje Grada Ivanić-Grada s dodijeljenim sredstvima pomoći.

Članak 4.

Grad Ivanić-Grad postupajući po zadanim kriterijima je zaključno sa 7. studenoga 2024. godine, a sukladno prikupljenoj dokumentaciji ukupno isplatio iznos od 138.708,50 EUR, od čega je iznos od 120.741,23 EUR isplatio na račune oštećenika fizičkih osoba, dok je iznos od 17.967,27 EUR iskorišten za naknadu troškova Grada Ivanić-Grada i Javne vatrogasne postrojbe Grada Ivanić-Grada za aktivnosti i opremu koja je bila nužna za žurnu i neodgodivu sanaciju štete na stambenim objektima nužnima na život nastale uslijed jakog olujnog nevremena od 19. i 21. srpnja 2023. godine.

Grad Ivanić-Grad je u Proračun Zagrebačke županije vratio sredstva u ukupnom iznosu od 65.464,13 EUR.

Članak 5.

S obzirom na uredno i pravovremeno zaprimljenu dokumentaciju oštećenika o provedenoj sanaciji na stambenim objektima, za oštećenike koji ne udovoljavaju u potpunosti propisanim kriterijima Zagrebačke županije, odnosno ne udovoljavaju kriteriju „stambeni objekt nužan za život“, odnosno u oštećenom objektu nemaju ili nisu imali prijavljeno prebivalište u trenutku prirodne nepogode niti dokaz da je stambeni objekt u trenutku prirodne nepogode bio nužan za život drugoj osobi, donosi se ova Odluka o isplati sredstava pomoći za sanaciju štete na stambenim objektima nastale uslijed jakog olujnog nevremena od 19. i 21. srpnja 2023. godine iz sredstava Proračuna Grada Ivanić-Grada kako slijedi:

|  |  |  |  |
| --- | --- | --- | --- |
| Redni broj | Ime i prezime | Iznos konačne procjene štete | Iznos za isplatu |
| 1. | Matija Barilić | 1.000,00 EUR | 1.000,00 EUR |
| 2. | Igor Vrbanić | 800,00 EUR | 800,00 EUR |
| 3. | Patricio Klasan | 2.250,00 EUR | 2.031,25 EUR |
| 4. | Franjo Barilić | 2.000,00 EUR | 2.000,00 EUR |
| 5. | Marija Rukavina | 1.342,00 EUR | 1.205,00 EUR |
| 6. | Andrea Vindiš | 686,00 EUR | 686,00 EUR |
| 7. | Sanja Ćalušić | 1.260,00 EUR | 1.260,00 EUR |
| 8. | Željko Ferjanić | 1.190,00 EUR | 1.190,00 EUR |
| 9. | Goran Kučinić | 1.380,00 EUR | 1.380,00 EUR |
| **Ukupno** | | 11.908,00 EUR | **11.552,25 EUR** |

Članak 6.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2024. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o isplati sredstava pomoći za sanaciju štete na stambenim objektima nastale uslijed jakog olujnog nevremena od 19. i 21. srpnja 2023. godine |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

U skladu s Rješenjem Vlade Republike Hrvatske KLASA: 400-06/23-02/03 URBROJ: 50301-05/27-23-2 od 27. srpnja 2023. godine o odobrenju sredstava na teret Proračunske zalihe proračuna Republike Hrvatske za 2023. godinu, Odlukom Županijske skupštine Zagrebačke županije o utvrđivanju kriterija za dodjelu sredstava pomoći za hitnu sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine (Glasnik Zagrebačke županije, broj 52/23, 40/24), Odlukom Župana Zagrebačke županije o dodjeli sredstava pomoći za hitnu sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine (Glasnik Zagrebačke županije, broj 55/23), Odlukom Župana Zagrebačke županije o postupanju prilikom raspodjele dodijeljenih sredstava pomoći za hitnu sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine (Glasnik Zagrebačke županije, broj 44/24) te Odlukom Gradonačelnika Grada Ivanić-Grada o raspodjeli sredstava pomoći za hitnu sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine (Službeni glasnik Grada Ivanić-Grada, broj 02/24, 08/24), Povjerenstvo za procjenu šteta od prirodnih nepogoda Grada Ivanić-Grada na svojim sjednicama pregledavalo je zaprimljenu dokumentaciju o sanaciji štete nastale uslijed jakog olujnog nevremena od 19. i 21. srpnja 2023. godine na stambenim objektima u vlasništvu fizičkih osoba, uvažavajući kriterije za raspodjelu sredstava pomoći te donosilo zaključke o isplati sredstava..

S obzirom na to da je Povjerenstvo za procjenu šteta od prirodnih nepogoda Grada Ivanić-Grada ocijenilo kako je dostavljena pravovremena i uredna dokumentacija za sanaciju stambenih objekata koji u vrijeme prirodne nepogode nisu udovoljavali kriteriju „stambeni objekt nužan za život“ iz razloga što oštećenici u oštećenom objektu nemaju ili nisu imali prijavljeno prebivalište u trenutku prirodne nepogode niti dokaz da je stambeni objekt u trenutku prirodne nepogode bio nužan za život drugoj osobi, Povjerenstvo predlaže Gradskom vijeću Grada Ivanić-Grada usvajanje ove Odluke kojom bi se sukladno dostavljenoj dokumentaciji prema tablici u nastavku isplatila sredstva pomoći za sanaciju štete na stambenim objektima nastale uslijed jakog olujnog nevremena od 19. i 21. srpnja 2023. godine.

|  |  |  |  |
| --- | --- | --- | --- |
| Redni broj | Ime i prezime | Iznos konačne procjene štete | Iznos za isplatu |
| 1. | Matija Barilić | 1.000,00 EUR | 1.000,00 EUR |
| 2. | Igor Vrbanić | 800,00 EUR | 800,00 EUR |
| 3. | Patricio Klasan | 2.250,00 EUR | 2.031,25 EUR |
| 4. | Franjo Barilić | 2.000,00 EUR | 2.000,00 EUR |
| 5. | Marija Rukavina | 1.342,00 EUR | 1.205,00 EUR |
| 6. | Andrea Vindiš | 686,00 EUR | 686,00 EUR |
| 7. | Sanja Ćalušić | 1.260,00 EUR | 1.260,00 EUR |
| 8. | Željko Ferjanić | 1.190,00 EUR | 1.190,00 EUR |
| 9. | Goran Kučinić | 1.380,00 EUR | 1.380,00 EUR |
| **Ukupno** | |  | **11.552,25 EUR** |